ΚΕΙΜΕΝΙΚΑ ΕΙΔΗ:

1. **Άρθρο**

Τα κύρια χαρακτηριστικά του άρθρου είναι:

* Δημοσιεύεται σε εφημερίδα (σχολική, τοπική, κ.ά.) ή σε περιοδικό.
* Έχει **τίτλο**, σύντομο και περιεκτικό (ουδέτερο, καυστικό, επιδοκιμαστικό, αποδοκιμαστικό) ανάλογα με το περιεχόμενο του κειμένου.
* Το θέμα του αντλείται από την επικαιρότητα, αφού το άρθρο έχει επικαιρικό χαρακτήρα.
* Χρησιμοποιείται συνήθως **λόγος με μικρές περιόδους** και ακολουθείται η **ενεργητική σύνταξη, σε χρόνο ενεστώτα**.
* Η λειτουργία της γλώσσας είναι κυρίως **αναφορική**.
* Το ύφος του όταν πρόκειται να δημοσιευθεί σε **σχολικό έντυπο** είναι: οικείο, απλό και γίνεται χρήση α’ ενικού και πληθυντικού προσώπου.
* Το ύφος του όταν πρόκειται να δημοσιευθεί **σε εφημερίδα** είναι: σοβαρό, τυπικό, αντικειμενικό και απρόσωπο και γίνεται χρήση γ’ ενικού και πληθυντικού προσώπου.

Η δομή του άρθρου είναι τριμερής:

**Πρόλογος**: Αφόρμηση-παρουσίαση του θέματος και της θέσης του αρθρογράφου.

**Κύριο μέρος**: Σχολιασμός και ερμηνεία του θέματος.

**Επίλογος**: Συμπεράσματα, προτάσεις.